امریکانین مدافعه ناظیرلیگی‌نین (پنتاگون) سؤزچوسو اریک پاهون سوریه-ده (ترور تشکیلاتی پ.ی.د/ پ.کا.کا-نین پردارخاسی) سوریه دموکراتیک قوه‌لرینه (SDG) "توققوشما قوه‌سین‌دن" "ثابت‌لیگی تامین ائتمه گوجونه" و یا " بؤلگه‌یه نظارت قوه‌سینه دؤندرمک اوچون تعلیم کئچدیک‌لرینی سؤیله‌دی.
کوالیسیون قوه‌لری کئچن هفته "سرحد تهلوکه‌سیزلیک قوه‌لری" اولا‌راق آچیقلادیغی، ترکیبینده 30 مین عسگر اولاجاغینی و سوریه دموکراتیک قوه‌لری‌نین رهبرلیگینده تعلیم‌لرین کئچیله جگینی ایفاده ائتدیگی گوجله علاقه‌لی پنتاگون و خاریجی ایشلر ناظیری رکس تیلرسونون آچیقلاما‌لاری موباحیثه لره سبب اولدو.
پنتاگون سؤزچوسو اریک پاهون موضوع ایله باغلی آچیقلاما وئره‌رک بیلدیردی کی، سوریه-ده ائولرینه قایی‌دان‌لار اوچون بولگه سل تهلوکه‌سیزلیگی تامین ائتمک اوچون پلان‌لاش‌دیریلان تعلیم‌دن صحبت گئدیر. سوریه-ده یئرلی بیرلشمه‌لره کئچدیگیمیز تعلیم سهو کاراکتئریزه ائدیلدی. بو تعلیم همین زاماندا داعشی-ین محو ائدیلدیگی بیر زاماندا تروریستلرین بؤلگه‌دن قاچماسینا مانع اولماغی مقصد گؤتوروب. ایفاده ائدیلدیگی کیمی بیر اردو و یا کاراکتئریزه ائدیلدیگی کیمی سرحد تهلوکه‌سیزلیک قوه‌سی دئییل.
تعلیمین داوام ائتدیگینی آنجاق رقم وئره بیلمه‌یه‌جگینی بیلدیرن پاهون همین گوجو پولیس گوجو کیمی تصویر ائدیب ائده بیلمه‌یه‌جگینه دایر سوال قارشی‌سیندا ایسه دئییب کی، پولیس قوه‌سی کیمی کاراکتئریزه ائتمک ایستمرم، اما بو جور بیر تهلوکه‌سیزلیک و ثابت‌لیک گوجو یاخود دا بیر نوع بؤلگه‌یه نظارت گوجودور.
